Col tèrmano fruticultura se intende in zenerałe ła cultivasion de àlbare da fruto. Inte łe siense agràrie la fruticultura ła ze na rama de l'arboricultura che ła stùdia łe caraterìsteghe relative ai àlbare da fruto. Cheło che caraterizea łe cultivasion arbòree, ła ze ła so lonzevità e ła consistensa legnoza, gavesta gràsie a l'èsarghe de ła Lignina. Ste cultivasion łe ga ezijense asè pì grande de chełe de łe sénpleghe Cultivasion erbàsee, laorasion pì profonde; par ezénpio par cheło che revarda l'arada, cuà ze previsto talvolta el "scaso", o sia na laorasion che ła połe rivar fin a on metro de profondità. Ghe ze tutavia na sèrie de incorzimenti da tore dipendendo de cuałe pianta se ze drio tratar: ulivaro, vigna, pomaro, armełinaro, etc. Inte ła baze de cheło che se ga davanti, se ga da adatar łe consimasion, łe irigasion, łe bruscadure e tute łe tècneghe cultive.